text.text: التبذير في ميزانية الدولة
text.text_idx: #000005
text.text: الرئيسيةإقتصادأزمة الزيت: وتبعية تونس التجارية تجاه أوروبا
text.text_idx: #000006
text.text: أزمة الزيت: وتبعية تونس التجارية تجاه أوروبا
text.text_idx: #000007
text.text: صابة قياسية في زيت الزيتونة تنتج عليها كارثة. هل هذا ممكن ؟؟
text.text_idx: #000010
text.text: السوق التونسي مشبعة علخر و كذلك السوق الاوروبية و لذا مباشرة وحلت الحكومة ( وزارتا الفلاحة و التجارة ) و شنعت احتجاجات الفلاحة.
text.text_idx: #000013
text.text: للمرة مليون نعاودوها الامة التونسية من 1000 عام ترتبط تجاريا بأوروبا و اصلا اتبع في اوروبا تجاريا وأقصت امكانات السوق العالمية و هكا مهيش محضرة روحها كان باش تصدر لاوروربا ملغية الأسواق الكبيرة في أمريكا (الدولة و القارة) ,الصين,الهند ,اليابان ووووو.
text.text_idx: #000014
text.text: تونس استانست تصدر منتوجها خام و الشركات الاوروبية (خاصة الايطالية) هوما الي يعلبو و يعبو في الدبابز تحت اسم زيت تونسي (قيمة سوقية عملاقة كيف الذهب عمليا) و بالتالي يحققو من وراه ارباح مهولة.
text.text_idx: #000015
text.text: لكن السنا في عام صابة اوروربية لقاو انو الزيت الاوروبي متوفر وتولي تعبيتو أرخص (تكاليف النقل وووو) و لذا تلهاو يبيعو في زيتهم حتى لين يوفا و من بعد تو يتلفتو للزيت التونسي.
text.text_idx: #000016
text.text: في الاثناء الفلاح تمرمد و بدات مخاطر تعفن الزيتون و فساد الصابة و بالتالي عصر زيت تحت المعايير التصديرية و خسارة عامة جدا.
text.text_idx: #000017
text.text: التبعية التجارية/التعبيئية/الاقتصادية لاوروبا تخلينا تحت رحمة الشركات الأوروبية باش تسوقلنا زيتنا في العالم وبالتالي ترتحنا و كيف الأوربيين تجيهم صابة عملاقة و زيتهم يولي فايض يتلهو برواحهم و يبقى زيتنا مطيش و لهنا تجينا الازمة العظيمة و نبكو الناس الكل، فلاح و مواطن و حكومة.
text.text_idx: #000018
text.text: في كل المفاوضات و الإتفاقيات التونسية بخصوص صادرات زيت الزيتون سواء مع اوروبا او مع ليبيا (كلهم تعملو قبل الثورة). تونس تفاوض من موقع ضعيف و ضعيف جدا و تخضع للشروط الاجنبية الي تخلينا نصدرولهم حسب مربوحهم ووصلنا مع ليبيا منصدرولها كان بعد ما يوفا الزيت الاوروبي ( يونان وايطاليا و اسبانيا) في اتفاقية غششت وقتها حتى التجمعيين.
text.text_idx: #000019
text.text: تو بفعل هذه الازمة حان الوقت باش نمنعو تصدير الخام و فرض تحويل وتعبية زيت الزيتون في تونس و قيام الشركات التونسية ب: التسويق و البيع في الخارج، كل الخارج من اليابان لأميركا و للنا يجي بالظبط دور الدبلوماسية التونسية الي تضرب في النوم و تتمتع بأعز الامتيازات.
text.text_idx: #000020
text.text: لكن هذا لازمو نخبة جديدة تدرك مليح عمق النهب/الإستغلال الأوروبي لكل الثروات التونسية و تقرر انها تواجهو و تستأصلو من الجذور.
text.text_idx: #000021